Pirms apmēram 17 gadiem, man radās alerģija pret Deli gaisu.
Ārsti teica, ka manu plaušu ietilpība
samazinājusies līdz 70 procentiem,
un tas mani beidza nost.
Ar IIT, TERI palīdzību
un NASA mācībām
mēs atklājām, ka pamatā
ir 3 izplatīti augi,
ar ko iespējams
audzēt svaigu gaisu,
ko mums vajag iekštelpās, lai saglabātu veselību.
Mēs arī atklājām, ka tie
ēkai samazina svaigā gaisa
nepieciešamību, uzturot
darba telpu gaisa kvalitātes standartus.
Šie trīs augi ir Arekas palma,
līdakaste un plūksnainā epipremna.
Jums priekšā redzami augu botāniskie nosaukumi.
Arekas palma ir augs, kas
uzsūc CO2 un pārvērš to skābeklī.
Uz vienu cilvēku mums vajag četrus plecu augstuma augus,
un auga apkopei,
jānoslauka lapas
Delī ik dienas un, iespējams,
pilsētās ar tīrāku gaisu reizi nedēļā.
Tie jāaudzē tārpu mēslojumā,
kas ir sterils, vai hidroponikā,
un katrus trīs līdz četrus mēnešus, jāiznes ārā.
Otrais augs ir līdakaste,
kas arī ir izplatīts augs.
Mēs to saucam par guļamistabas augu,
jo tas naktī uzsūc CO2 un izdala skābekli.
Uz cilvēku vajadzīgi 6—8 vidukļa augstuma augi.
Trešais augs ir plūksnainā epipremna.
Arī šis ir ļoti izplatīts augs, kuru
parasti audzē hidroponikā.
Šis augs no gaisa uzsūc formaldehīdu
un citas gaistošās ķimikālijas.
Ar šiem trim augiem
var izaudzēt visu vajadzīgo gaisu.
Faktiski, varētu dzīvot pudelē
ar aiztaisītu korķi un nenomirt,
un nebūtu vajadzīgs svaigs gaiss.
Mēs esam izmēģinājuši šos augus
mūsu pašu ēkā Delī, kura ir
4650 kvadrātmetrus liela, 20 gadus veca celtne.
Tajā ir gandrīz 1200 šādu augu uz 300 darbiniekiem.
Mūsu pētījumi ir atklājuši
42% varbūtību, ka cilvēka skābekļa saturs asinīs
palielinās par 1%, cilvēkam 10 stundas
uzturoties šajā ēkā.
Indijas valdība ir atklājusi
un publicējusi pētījumu, lai parādītu,
ka šī ir visveselīgākā ēka Ņūdelī.
Šis pētījums parādīja, ka,
salīdzinājumā ar citām ēkām,
acu asarošana
samazinājusies par 52%,
svīšana — par 34%,
galvassāpes — par 24%,
plaušu iekaisums — par 12%; un astma — par 9%.
Pētījumu publicēja 2008. gada 8. septembrī,
un tas ir pieejams Indijas valdības mājaslapā.
Mūsu pieredze norāda
uz apbrīnojamu cilvēka darbspēju palielināšanos
par vairāk kā 20% šo augu klātbūtnē.
Kā ar enerģijas patēriņa samazinājumu ēkai
par nepārspējamiem 15%, jo mazāk vajadzīgs svaigs gaiss.
Nu mēs mēģinām to pašu atkārtot
160 tūkstošus kvadrātmetru lielā ēkā,
kurā būs 60 000 šo augu.
Kāpēc tas ir tik svarīgi?
Tas ir nozīmīgi arī videi,
jo tiek paredzēts, ka nākamajā
desmitgadē pasaules enerģijas
patēriņš pieaugs par 30%.
40% pasaules enerģijas
pašlaik izlieto ēkās,
un 60% pasaules iedzīvotāju
dzīvos ēkās, pilsētās ar iedzīvotāju skaitu,
kas ir lielāks par miljonu, nākamajos 15 gados.
Arvien biežāk tiek dota priekšroka dzīvošanai
un strādāšanai vietās ar kondicionētu gaisu.
„Esi tās pārmaiņas, ko vēlies redzēt pasaulē,”
teica Mahatma Gandi.
Paldies, ka uzklausījāt.
(Aplausi)